|  |  |  |  |  |
| --- | --- | --- | --- | --- |
| **Схема за финансиране** | **Предложения за промени** | **Приложение**  **ППЗФИ** | **Вносител** | **Линк към предложенията** |
| Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ | 1. В част 10 от ОЦЕНЪЧНА КАРТА НА ПРОЕКТ ЗА ИГРАЛЕН СЕРИАЛ (Приложение № 8 към чл. 49, ал. 1, т. 2 ППЗФИ), вместо опита на режисьора да се взима този на сценариста, тъй като на този ранен етап режисьор все още не е избран, а и обикновено в хода на продукцията участват няколко режисьора. Сценаристът от своя страна е създателят на проекта, като неговите качества и опит са гарант за доброто развитие на проекта. 2. Включване на субсидия за развитие сценарий за сериал;   ***Приложени са примерни анкетни карти за сериал и развитие на сериал във връзка с предложенията по т. 1 и 2.***   1. Да се ревизират анкетните карти спрямо тези предложени и разработени от легитимната работна група през март-юни 2021-ва година. Те бяха детайлно развити и приети с голям консенсус. В картите критериите за оценяване бяха детайлизирани подробно с цел елиминиране на субективния фактор и максимално обективно. 2. Прилагане на алгоритъм за отхвърляне на най-ниската оценка, ако тя се различава драстично от останалите; 3. Преценка съотношението по отношение тежестта на сценария (проекта) към останалите критерии за оценяване, както и точките получавани за режисьора и продуцента по служебен път - да са с намалена тежест; 4. Ревизиране на критериите за подбор на членове на комисията, така че членове на комисията да стават наистина доказани професионалисти. | Приложение № 8 към чл. 49, ал. 1, т. 2 | БАФТРС | <https://cloud.popovarnaudov.bg/index.php/s/ktaqQMkDDRbmTxS> |
| Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ | 1. Наличие на непропорционални изисквания в оценъчните карти за анимационните филми и сериали спрямо игралните. Предлага се оценъчните карти да се намалят като бройка, да се прецизират и да се синхронизират, за което е нужна и експертизата на експерти в сферата на игралното кино. 2. Направено е предложение във връзка с елемент от оценъчните карти, част 6 - ОЦЕНЪЧНА КАРТА НА ПРОЕКТ ЗА АНИМАЦИОНЕН СЕРИАЛ. При кандидатстване с проект за анимационен сериал в оценъчната карта присъства „ОЦЕНКА НА СЦЕНАРИИ И СТОРИБОРД НА ПЪРВИТЕ ТРИ ЕПИЗОДА“. При игралните сериали, в оценъчната карта (част 10) се оценява „ДРАМАТУРГИЧНА СТРУКТУРА НА ПЪРВИТЕ ДВЕ СЕРИИ“. Липсва логика при игралните сериали да се оценява сценарии на 2 епизода, а при анимационните да се изисква сториборд + сценарии на 3 епизода. Сториборда е скъп елемент от продукцията, който отнема много време и наличието на това изискване ще затрудни изключително много кандидатстването. Предложението е да се изравнят изискванията в оценъчните карти за игрални и анимационни сериали, като и за двете се изискват и оценяват сценариите на първите две серии. Сториборда може да остане като допълнителен елемент, който да носи точки в графа „допълнителни материали“, но да не е задължителен за оценка на проект за анимационен сериал. | Приложение № 8б към чл. 49, ал. 1, т. 2 ППЗФИ | АБАП | <https://cloud.popovarnaudov.bg/index.php/s/XHCmXyfEWsMgpEb> |
| Схема за държавна помощ за разпространение на филми по чл. 26, ал. 1, т. 3 от ЗФИ | Съгласно Писмо за подкрепа от страна на  ФОНДАЦИЯ „ЗАСЛУШАЙ СЕ“,  ФОНДАЦИЯ “ВЗАИМНО”,  МОГА - МЛАДЕЖКА ОРГАНИЗАЦИЯ НА ГЛУХИТЕ АКТИВИСТИ,  ФОНДАЦИЯ “ГЛУХИ БЕЗ ГРАНИЦИ  МОСГБ - МЛАДЕЖКА ОРГАНИЗАЦИЯ КЪМ СЪЮЗ НА ГЛУХИТЕ В БЪЛГАРИЯ  СЪЮЗ НА ГЛУХИТЕ В БЪЛГАРИЯ | * Приложение № 6 към чл. 42, ал. 1, т. 7 от ППЗФИ - Заявление   за разглеждане на проект за разпространение на филм;   * Приложение № 7 към чл. 42, ал. 2, т. 3 от ППЗФИ - образци на декларации; * Приложение № 15 към чл. 54, ал. 2, т. 4 ППЗФИ - Заявление за разглеждане на проект за показ на филм; * Приложение № 15б, към чл. 56, ал. 6 ППЗФИ - Заявление за сключване на договор за държавно подпомагане на проект за разпространение на филми. | Асоциация на българските киносалони | <https://cloud.popovarnaudov.bg/index.php/s/5gRW3Bc5fZwziX9> |
| Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ | 1. Да се даде законова дефиниция на използваните в букви „а“ и „б“ термини като: „расизъм“, „прояви на национализъм“, „религиозна омраза“, „национален сепаратизъм“, „дискриминация“, „елементи с порнографски характер“, „език подтикващ към агресия“; 2. Предложение за прилагане на метод „Камбаната“ при процедурата за изчисляване на крайна оценка от Художествената комисия и администрацията на ИА НФЦ на кандидатстващи проекти за държавно подпомагане, с цел елиминиране на манипулативно сложена от член на комисията оценка. 3. Предложения за промени в оценъчна карта на проект за игрален сериал - Приложение № 8 към чл. 49, ал. 1, т. 2 ППЗФИ, както следва:  * Буква „а“ следва да отпадне или точките да се сведат до 1 точка. Буква „а“ предвижда, че се оценява „филм, включително сериал от филмографията на продуцента или режисьора (по техен избор)“, съгласно утвърден за годината списък с фестивали. Този критерий носи максимум 2,4 точки. ЗФИ не предвижда такъв критерий за оценка при сериалите. Следва да се оценява опита, но не и участието на фестивали. * Да отпадне буква „б“ – продажби на последния филм, включително сериал на продуцента и режисьора в минимум 5 територии извън България. ЗФИ не предвижда такъв критерий. * Да отпадне от буква „в“ изискването за постигнат рейтинг на „последния сериал“ и да се увеличат точките от 1 точка на 4 точки, за сметка на букви „а „ и „б“. ЗФИ не предвижда да се оценява „последния сериал“- Не става ясно по какви причини в буква „а“ е дадено право на продуцента и режисьора да избират, с кое произведение да кандидатстват, а в буква „в“ се ограничава само до последния сериал. |  | АФТП/АФТР | <https://cloud.popovarnaudov.bg/index.php/s/9QS9SyoY2e5Hc77> |
| - Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ;  - Схема за държавна помощ за възстановяване на разходи за производство на филми, включително сериали, при спазване на изискванията и сроковете на Регламент (ЕС) № 651/2014 по чл. 26, ал. 1, т. 2 от ЗФИ | 1. Запазване регламентираното в правилника разграничение при определяне на експертите, участващи в националните художествени комисии, оценяващи проекти за създаване на филми и тези, оценяващи сериали; 2. Завишаване на изискванията за професионален опит на експертите - броят на реализирани филми, необходими за вписване в регистъра по чл.15, ал.1 от ЗФИ да се увеличи от 2 филма (както е в сега действащия правилник), на 3 филма. | * Приложение № 8а към чл. 49, ал. 1, т. 2 ППЗФИ – оценъчна карта документален филм; * Приложение № 8б към чл. 49, ал. 1, т. 2 ППЗФИ – оценъчна карта анимационен филм; * Приложение № 3 към чл. 42, ал. 1, т. 1 ППЗФИ – Заявление за разглеждане на проект за написване на сценарий; * Приложение № 3а към чл. 42, ал. 1, т. 2 ППЗФИ – Заявление за разглеждане на проект за предпроизводствен етап за създаване на филм; * Приложение № 4 към чл. 42, ал. 1, т. 3 ППЗФИ – Заявление за разглеждане на проект за производство на филм; * Приложение № 5 към чл. 42, ал. 1, т. 4 ППЗФИ – Заявление за разглеждане на проект за международна копродукция по чл. 31 от ЗФИ; * Приложение № 5а към чл. 42, ал. 1, т. 5 ППЗФИ – Заявление за разглеждане на проект за производство на сериал; * Приложение № 15а към чл. 55, ал. 6 ППЗФИ - Заявление за сключване на договор за проект за производството на филм или сериал. | СБФД | <https://cloud.popovarnaudov.bg/index.php/s/LXWFTisn9y2xm2k> |
| * Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ; * Схема за държавна помощ за възстановяване на разходи за производство на филми, включително сериали, при спазване на изискванията и сроковете на Регламент (ЕС) № 651/2014 по чл. 26, ал. 1, т. 2 от ЗФИ | 1. Предложение за прилагане на метод „Камбаната“ при процедурата за изчисляване на крайна оценка от Художествената комисия и администрацията на ИА НФЦ на кандидатстващи проекти за държавно подпомагане 2. Предложение оценката на самия проект да има не по-малка тежест от 95%, което би позволило по-лесно включване на млади автори с добри проекти и избягване доминиране на служебната оценка. | * Приложение № 3 към чл. 42, ал. 1, т. 1 ППЗФИ – Заявление за разглеждане на проект за написване на сценарий; * Приложение № 4 към чл. 42, ал. 1, т. 3 ППЗФИ – Заявление за разглеждане на проект за производство на филм; * Приложение № 5б към чл. 42, ал. 1, т. 6 ППЗФИ – Заявление за регистрация на проект за възстановяване на разходи по схема за държавна помощ по чл. 26, ал. 1, т. 2 ЗФИ; * Приложение № 7 към чл. 42, ал. 2, т. 3 ППЗФИ – декларации; * Приложение № 9 към чл. 49, ал. 1, т. 2 ППЗФИ – оценъчни карти; * Приложение № 15а към чл. 55, ал. 6 ППЗФИ - Заявление за сключване на договор за проект за производството на филм или сериал; * Справка по чл. 27, ал. 1, т. 5 от ЗФИ към заявление за проект за игрален филм. | Георги Чолаков | <https://cloud.popovarnaudov.bg/index.php/s/K2rYd4D9qSNA8jg> |
|  | 1. Процедура избор членове НСК – *„Със заповед на министъра, която е с мигновено изпълнение, да се назначи Национален съвет за кино от листа на г-н Тодоров, но да бъдат включени и двете жалещи организации. Действие до окончателното решение на съда по казуса. Това са хората, които могат реално да направят нужните предложения. Или варианта да се направи процедура в която никой няма основание да обжалва. В текущия закон няма квоти.“;* 2. Намалено влиянието на т.нар. Справка – *„Тя подменя вота на комисията. И влияе с цели 17 процента върху класирането! Трябва да е "фотофиниш", а не предрешен двубой. ДО 1 точка.“;* 3. Увеличаване на състава на НФЦ; 4. ИА НФЦ да стане Национален Филмов Фонд; 5. Легитимиране на комисиите - всеки, който спечели на сесия да има задължението да бъде в следващата комисия, без значение дали има или няма проект; 6. Увеличаване процента българско кино, който кината трябва да прожектират и регламентиране на равнопоставеност между видовете кино. Въвеждане на насърчителни мерки към кината, които разпространяват всякакъв вид българско кино; 7. Създаване на възможност за онлайн кандидатстване по проекти. |  | Павел Павлов | <https://cloud.popovarnaudov.bg/index.php/s/zZxXMkqnw2kxk47> |
| Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ | 1. Предложение за индексиране сумите на бюджетите с процента на инфлацията; 2. Предложение за прилагане на метод „Камбаната“ при процедурата за изчисляване на крайна оценка; 3. При наличие на проблем с кандидатите за комисии има предложение да се състави неформална група от хора с биографии в киното, които се ангажират да работят в комисия за срок от една година; 4. Член на комисията, който наруши разпоредбите на ППЗФИ, със заповед на директора повече да не се кани за участие в състава на комисия; 5. Всички спечелили проекти да публикуват сценариите, с които са спечелили, на сайта на ИА НФЦ за срок от 2 месеца, с оглед осигуряване на прозрачност; 6. Предложение служебната оценка да се прибави зрителският успех с минимум 50 000 зрители, за да подлежи на оценка, напр. за 50 000 зрители 1 т., за 60000 зрители 2т и т.н.; 7. Ограничаване на служебната оценка - до 10% от общата оценка; 8. Промени в чл. 40в, ал. 5 от ППЗФИ, тъй като санкциите не трябва да са за продуцента и правото му да кандидатства, а в насока, филмът да няма право за държавна субсидия за разпространение, показ и участие във фестивали и културни прояви; 9. Промени в чл. 49, ал. 3 от ППЗФИ – определяне на служител за всяка комисия подобен на технически секретар, който да следи за технически или други грешки в оценъчните карти; 10. Служебна оценка само за позицията „проект за заснемане на филм“ и повече финансиране на идеите за написване на сценарий; 11. Обединение на „пред производствен етап“ и „проект за написване на сценарий“; 12. При спечелване на субсидия да имаш право да получиш до 10% от субсидията, независимо от оспорването на решението; 13. При оценка на документален сценарий е направено предложение да има следните позиции:  * Качество на сценария – 26 т. * Продуцентска експликация- 10 т. * Общо- 36 т.;  1. Да се уеднаквят точките, които се дават за „проект за производство на док. филм“, като се дават макс 36 т., както за „оценка на сценарий“, така и за „проект за написване на док. сценарий“; 2. Ако проектът за написване на сценарий за док. филм е спечелил субсидия, служебно неговата оценка да се прехвърля в новата сесия за „производство на док. филм“ по написания сценарий; 3. Невъзможност за практическо решение на случаите, в които се обжалва пред съда акт на изпълнителния директор на Агенцията във връзка с оценката на проекти, като в тази връзка се предлага проектът да се пусне наново за разглеждане в друга сесия, но без да се заплаща такса за това; 4. Изразено е становище, че трябва да се изисква комисията да гледа готовия филм, вместо да се представя окончателна версия на сценария, тъй като само готовият филм може да бъде оценен като културен продукт или да се отпуска финансиране без да се изисква защита на понятието „културен продукт“. |  | Проф. Любомир Халачев | <https://cloud.popovarnaudov.bg/index.php/s/bAi9E4dH9qmKkjP> |
| Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ | 1. Предложение за прилагане на метод „Камбаната“ при процедурата за изчисляване на крайна оценка; 2. Прекомерно висока тежест на служебната оценка, което води до изкривяване на резултата при класиране на кандидатите. Предлага се служебната оценка да не надвишава 4 или 5 % от общата оценка; 3. Изразено е становище за това, че с основна тежест следва да бъде оценката на комисията и конкретния сценарий, а не предишни произведения на режисьора и продуцента; 4. Предложение за промяна в оценъчния модел на база брой зрители и ползване на информацията от официалния бокс офис в система СтаСи; 5. Индексиране на бюджета с оглед инфлационните процеси; 6. Предложение за всяка сесия изпълнителният директор да определя квоти за различни жанрове, напр. комедия, екшън и т.н.; 7. Изразено становище за проблеми при формиране на комисиите, вкл. Националната художествена комисия, поради ситуации на конфликт на интереси на членовете им. В тази връзка се предлага отпадане попълването на декларация за конфликт на интереси; 8. Изискването към членовете на комисиите за най-малко 5 години професионален опит лишава голям брой доказали се автори и актьори да участват в техния състав. |  | АБФП | <https://cloud.popovarnaudov.bg/index.php/s/x2jd9EHH7dfbFT5> |
| Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ | 1. Стъпвайки върху структурата на Датския филмов институт се предлага отпадане на разделението до 600 000 лева и над 600 000 лева. 2. Направено е предложение за разделяне на две основни схеми:  * Проекти със специфични кинематографични амбиции, като при оценката се вземат предвид бонус, успехи на фестивали и награди; * Проекти ориентирани към широка аудитория, като при оценката се взимат предвид, както успехи на награди и фестивали, така и зрителски прагове, които носят бонус точки, според зрители от предишен филм.  1. Направени са предложения във връзка с вписването и воденето на регистъра за експертите:   - Да се разпишат по-прецизни критерии;  - Да се води коректно и хора, които не отговарят на критериите да участват в тях;  - Да отпадне възможността един човек да бъде във всички регистри;  - Да не може семейни двойки да бъдат изтегляни за една и съща комисия;  - Да не може творчески тандеми да бъдат избирани в една и съща комисия;  - Да се прецизират квотите. Актьорската квота е проблемна.   1. Налице е предложение за предварително заявяване участие в жребия и регламентиране на съвременни правила за провеждането му – *„Така ще се избегнат масовите откази. След това да се публикува списък, от който ще се тегли жребият. Да се даде възможност за технически по добро провеждане на жребия. Рязане на листчета с ножица е страшен анахронизъм“;* 2. По отношение оценката на проектите са направени предложения във връзка с:  * възможност за коригиране на дадените оценки след обсъждане или да отпаднат заседанията; * прилагане на метод „Камбаната“ при процедурата за изчисляване на крайна оценка; * възможност за онлайн участие в заседанията на комисиите; * прецизиране на оценъчните карти.  1. При формиране на служебната оценка са отправени препоръки относно:  * отчитане и на другите параметри зададени в закона; * да се реши дали оценките ще са двустепенни или да се изработи по прецизен механизъм; * тежестта на отделните критерии да носят еднаква тежест като общ брой точки; * да се дефинира тежестта на тази оценка спрямо оценката на НХК;  1. Прецизиране и синхронизиране на документите и изчистването им от грешки и несъответствия. 2. Въвеждане на субтитри за хора с увреден слух. |  | Виктор Божинов | <https://cloud.popovarnaudov.bg/index.php/s/F7PHoBnRzwJfipR> |
| Схема за държавна помощ за производство на филми и сериали по чл. 26, ал.1, т. 1 и т. 6 от ЗФИ | Направено е предложение за промени във връзка с конкурсната процедура за оценяване, класиране и финансиране на проекти от националните художествени комисии, които да намерят отражение в чл. 49 и чл. 50 от ППЗФИ. |  | АФП | <https://cloud.popovarnaudov.bg/index.php/s/zaeSXReBCPW8Cnj> |
|  | Предложение за корекции на всички заявления по чл. 42, ал. 1 от ППЗФИ, тъй като повечето са грешни и не отговарят на разпоредбите на ЗФИ и ППЗФИ |  | Галина Тонева |  |
|  | Предложение за регламентиране на санкции за членовете на комисиите, които умишлено не изпълняват задълженията си – например да загубят правото си да участват в комисии, да загубят право да кандидатстват за финансиране по проекти за определен период от време, глоба или др. |  | Иван Тонев |  |
| Схема за държавна помощ за възстановяване на разходи за производство на филми, включително сериали, при спазване на изискванията и сроковете на Регламент (ЕС) № 651/2014 по чл. 26, ал. 1, т. 2 от ЗФИ | Регламентиране сключването на договор, в който да се уредят правата и задълженията на страните преди отпускане на средствата за възстановяване на разходи, така както регламентира ЗФИ по отношение на всички схеми за финансиране на филмовата индустрия – чл. 57в и чл. 63 ППЗФИ. |  | Жана Караиванова |  |
| Схема за държавна помощ за възстановяване на разходи за производство на филми, включително сериали, при спазване на изискванията и сроковете на Регламент (ЕС) № 651/2014 по чл. 26, ал. 1, т. 2 от ЗФИ | Предложените промени по отношение на Националната техническа комисия изхождат от презумпцията, че текстът на чл. 12, ал. 2 от ЗФИ („Националната техническа комисия оценява техническото качество на завършените филми, включително сериали, получили държавно подпомагане по реда на този закон, както и дава препоръки за тяхното съхранение от Националната филмотека“) е императивен и налага задължителна техническа комисия за всички филми, включително на тези по схемата по чл. 26, ал. 1, т. 2 от ЗФИ. На базата на съществените различия в схемите за филмопроизводство и за възстановяване на разходите считаме, че процедурите по отношение на оценка на съответствие с техническото качество на готовите продукти е недопустима за схемата за възстановяване на разходи, както и процедурите на Приемателна комисия. Важно е да се вземе предвид, че на възстановяване на разходи може да подлежи проект, който е една незначителна част от целия бюджет на международна филмова продукция. Недопустимо е да се мисли, че българските технически и приемателни комисии ще имат право да оценяват качеството на готовия филмов международен проект. Още по-недопустимо е българска приемателна комисия да приема готовия международен продукт, който сам по себе си не е кандидатствал за подпомагане, а за подпомагане е кандидатствано за част от разходите, които се правят по него. Легитимната цел да се стимулира инвестирането в българската икономика като едновременно с това се повиши и капацитета на местната филмопроизводствена инфраструктура е несъвместима с каквото и да е изискване български комисии да преценяват качество, годност и готовност на крайния продукт, който не се подпомага като такъв.  Във връзка с изказаното от нас мнение по-горе бихме искали да помолим правните отдели на МК и НФЦ за становище по темата как схемата за възстановяване на разходи да бъде изключена от процедурите за одобрение от Национална техническа комисия и Приемателна комисии или ако това е невъзможно – процедурата пред тях за проектите да бъде различна. | - Приложение № 5б към чл. 42, ал. 1, т. 6 ППЗФИ – Заявление за регистрация на проект за възстановяване на разходи по схема за държавна помощ по чл. 26, ал. 1, т. 2 ЗФИ;  - Приложение № 16а към чл. 57, ал. 2 - Заявление  за одобряване на размера на разходите, които ще подлежат на възстановяване по схема за държавна помощ по чл. 26, ал. 1, т. 2 от Закона за филмовата индустрия;   * Приложение № 16б – Заявление за изплащане на държавна помощ по схема чл. 26, ал. 1, т. 2 от Закона за филмовата индустрия. | Гилдия на българските продуценти | <https://cloud.popovarnaudov.bg/index.php/s/jLwez4zBYkBSFEy> |